**ΠΑΡΑΡΤΗΜΑ Α – ΤΕΧΝΙΚΕΣ ΠΡΟΔΙΑΓΡΑΦΕΣ**

|  |
| --- |
| **Αντικείμενο Διαγωνισμού** |
| Αντικείμενο του παρόντος διαγωνισμού είναι η επιλογή Αναδόχου/Αναδόχων εξυπηρετεί/ούν άτομα με ήπιας, μέτριας ή σοβαρής μορφής νοητική αναπηρία, ηλικίας 7 έως και 17 ετών (τμήμα 1 διαγωνισμού) και ηλικίας 18 έως και 44 ετών (τμήμα 2 διαγωνισμού), για την παροχή υπηρεσιών υποστήριξης κατά την πιλοτική χρήση του διαδραστικού συστήματος QuaLiSID στο πλαίσιο του ερευνητικού έργου με τίτλο “Σύστημα Υποστήριξης Ποιότητας Ζωής για Άτομα με Νοητική Αναπηρία-QuaLiSID” |

Το αντικείμενο του έργου αφορά στην παροχή υπηρεσιών υποστήριξης σε άτομα με νοητική αναπηρία (ΝΑ), τα οποία αντιμετωπίζουν συνεχή προβλήματα στην καθημερινή τους διαβίωση όσον αφορά στις ανάγκες, τις δραστηριότητες, την επικοινωνία τους και γενικότερα στην αλληλεπίδραση με το περιβάλλον τους. Στόχος του έργου QuaLiSID αποτελεί η βελτιστοποίηση των παρεχόμενων δυνατοτήτων σε άτομα με νοητική αναπηρία μέσα από την ανάπτυξη κατάλληλου διαδραστικού συστήματος. Το σύστημα QuaLiSID θα έχει τη μορφή μιας ευέλικτης, επεκτάσιμης σταθερής πλατφόρμας, που θα δέχεται σήμα από ηλεκτρονικούς υπολογιστές, έξυπνες φορητές συσκευές και φορετούς αισθητήρες όπως έξυπνα ρολόγια, είτε και ενσωματωμένους αισθητήρες σε έξυπνες συσκευές (π.χ. GPS). Το ολοκληρωμένο σύστημα αναμένεται να παρέχει διάφορα ερεθίσματα, να διευκολύνει την ενημέρωση, να εξυπηρετεί τη διασκέδαση, τη δημιουργική ενασχόληση και την εκπαίδευση μέσω εξειδικευμένων προγραμμάτων εκμάθησης, και παράλληλα να καλύπτει και την αναγνώριση καταστάσεων έκτακτης ανάγκης μαζί με τις ανάλογες ειδοποιήσεις προς τα αρμόδια πρόσωπα.

Συγκεκριμένα, τα άτομα με ΝΑ αναμένεται να χρησιμοποιούν προσωπικούς υπολογιστές (PC) και να πλοηγούνται στο διαδίκτυο αλλά και να αλληλεπιδρούν μέσα από διάφορες εξειδικευμένες εφαρμογές, ειδικά προσαρμοσμένες γι’ αυτά τα άτομα. Το σύστημα QuaLiSID αναμένεται να δώσει στα άτομα με ΝΑ τη δυνατότητα πρόσβασης σε υπηρεσίες ενημέρωσης, ψυχαγωγίας, πλοήγησης σε φυσικά τοπία και αξιοθέατα, όπως και προτάσεις δημιουργικής ενασχόλησης και επιμόρφωσης (π.χ. εικονικά μαθήματα με διάφορα αντικείμενα), σύμφωνα με τις προτιμήσεις, τα ενδιαφέροντα και τη διάθεσή τους. Η δημιουργία του εξατομικευμένου μοντέλου θα βασίζεται κυρίως στην πληροφορία που θα συλλεχθεί μέσω ερωτηματολογίων και συνεντεύξεων. Οι παραπάνω παράμετροι θα ενσωματώνονται στο εκάστοτε προφίλ χρήστη και θα ενημερώνονται δυναμικά μέσω εξειδικευμένου μοντέλου εκτίμησης / πρόβλεψης.

Tο διαδραστικό σύστημα QuaLiSID, εκτός από την παροχή βοήθειας με άμεση επικοινωνία με φροντιστές και οικείους, αναμένεται να παρέχει και αυτοματοποιημένη υποστήριξη μέσω φωνητικού μενού οδηγιών/ενημέρωσης, καθώς και δυνατότητες ψυχαγωγίας μέσα από φωνητικές εντολές. Τέλος, ένας ακόμα σημαντικός στόχος του έργου είναι η ενίσχυση της κοινωνικότητας των ατόμων με νοητική αναπηρία με την υποστήριξη της επικοινωνίας με άτομα με παρόμοια ενδιαφέροντα, μέσα από εξειδικευμένα κοινωνικά δίκτυα.

**Παραδοτέα και Χρονοδιάγραμμα υλοποίησης του έργου**

Τα παραδοτέα του έργου και το χρονοδιάγραμμα υλοποίησης αυτών δίνονται στον παρακάτω Πίνακα 1.

Τα παραδοτέα του έργου και το χρονοδιάγραμμα υλοποίησης αυτών δίνονται στους κάτωθι πίνακες (*Πίνακας 1* και *Πίνακας 2*), ως ακολούθως:

***Πίνακας 1***

|  |  |  |  |
| --- | --- | --- | --- |
| **ΤΜΗΜΑ 1: Παροχή υπηρεσιών υποστήριξης κατά την πιλοτική χρήση του διαδραστικού συστήματος QuaLiSID με κριτήριο την πλέον συμφέρουσα πό άποψη τιμής προσφορά, για την περίπτωση Φορέα που εξυπηρετεί άτομα με ήπιας, μέτριας ή σοβαρής μορφής νοητική αναπηρία, ηλικίας 7 έως και 17 ετών.** | | | |
| Α/Α(Τμήμα Διαγωνισμού  Αριθμός Παραδοτέου) | ΠΑΡΑΔΟΤΕΑ | ΕΒΔΟΜΑΔΑ\* [ΕΝΑΡΞΗ ΕΡΓΟΥ +0] | Σύμφωνα με τις Ενότητες Εργασίας |
| 1-1 | Παροχή δεδομένων που θα έχουν αποκτηθεί από την χρήση ενός έξυπνου κινητού τηλεφώνου\* από τους δυνητικούς χρήστες του (άτομα με νοητική αναπηρία) στο στάδιο της πιλοτικής εφαρμογής. Τα συμμετέχοντα-ωφελούμενα άτομα με ΝΑ του Φορέα -με ήπιας, μέτριας ή σοβαρής μορφής νοητική αναπηρία, ηλικίας από **7 έως και 17 ετών**- θα κληθούν να χειριστούν ένα έξυπνο κινητό τηλέφωνο (στο βαθμό που είναι εφικτό ανάλογα με το επίπεδο της αναπηρίας) αναφορικά με: κουμπί έκτακτης ανάγκης, τηλεφωνική κλήση, αποστολή και ανάγνωση μηνυμάτων, χρήση φωνητικής λειτουργίας, χρήση εξειδικευμένου μενού φωνητικών οδηγιών/ενημερώσεων και αυτοματοποιημένης βοήθειας μέσω ενός «εικονικού βοηθού». | +2 | ΕΕ5-ΠΙΛΟΤΙΚΗ ΕΦΑΡΜΟΓΗ ΣΥΣΤΗΜΑΤΟΣ ΣΤΟ ΦΟΡΕΑ ΧΡΗΣΤΗ |
| \*Το έξυπνο κινητό τηλέφωνο, προϊόν του ερευνητικού έργου QuaLiSID, θα διατεθεί από το Πολυτεχνείο Κρήτης για τις ανάγκες της πιλοτικής εφαρμογής. Η διαδικασία αξιολόγησης θα πραγματοποιηθεί στο χώρο του Φορέα με την βοήθεια του προσωπικού του Φορέα-Υπεργολάβου και την υποστήριξη της ερευνητικής ομάδας του Πολυτεχνείου Κρήτης. |
| 1-2 | Παροχή δεδομένων που θα έχουν αποκτηθεί από την χρήση εξειδικευμένων εφαρμογών\* σε ηλεκτρονικό υπολογιστή από τους δυνητικούς χρήστες του (άτομα με νοητική αναπηρία) στο στάδιο της πιλοτικής εφαρμογής. Τα συμμετέχοντα-ωφελούμενα άτομα με ΝΑ του Φορέα -με ήπιας, μέτριας ή σοβαρής μορφής νοητική αναπηρία, ηλικίας από 7 έως και 17 ετών- θα κληθούν να χειριστούν έναν ηλεκτρονικό υπολογιστή (στο βαθμό που είναι εφικτό ανάλογα με το επίπεδο της αναπηρίας), και συγκεκριμένα να περιηγηθούν στο διαδίκτυο μέσα από διάφορες εξειδικευμένες εφαρμογές, προσαρμοσμένες για χρήση από τα άτομα με νοητική αναπηρία. Ειδικότερα, τα συμμετέχοντα-ωφελούμενα άτομα μέσα από τις εφαρμογές αυτές θα έχουν πρόσβαση σε υπηρεσίες ενημέρωσης (ειδησεογραφικές ιστοσελίδες), δυνατότητες ψυχαγωγίας (π.χ. ιστοσελίδες με video, φωτογραφίες, κτλ), πλοήγησης, εικονικής περιήγησης και εξερεύνησης φυσικών τοπίων και αξιοθέατων πόλης, πολυμεσικής παρουσίασης εικαστικών χώρων, προτάσεις δημιουργικής ενασχόλησης και επιμόρφωσης/εκπαίδευσης (π.χ. εικονικά μαθήματα) σε διάφορα αντικείμενα (ζωγραφική, αγγειοπλαστική, μαγειρική, πλεκτική, γυμναστική, κηπουρική, κ.α.), όπως και δυνατότητες κοινωνικής δικτύωσης. | +2 | ΕΕ5-ΠΙΛΟΤΙΚΗ ΕΦΑΡΜΟΓΗ ΣΥΣΤΗΜΑΤΟΣ ΣΤΟ ΦΟΡΕΑ ΧΡΗΣΤΗ |
| Οι εξειδικευμένες εφαρμογές, προϊόντα του ερευνητικού έργου QuaLiSID, θα διατεθούν από το Πολυτεχνείο Κρήτης για τις ανάγκες της πιλοτικής εφαρμογής. Η διαδικασία αξιολόγησης θα πραγματοποιηθεί στο χώρο του Φορέα με την βοήθεια του προσωπικού του Φορέα-Υπεργολάβου και την υποστήριξη της ερευνητικής ομάδας του Πολυτεχνείου Κρήτης. |

***Πίνακας 2***

|  |  |  |  |
| --- | --- | --- | --- |
| **ΤΜΗΜΑ 2: Παροχή υπηρεσιών υποστήριξης κατά την πιλοτική χρήση του διαδραστικού συστήματος QuaLiSID με κριτήριο την πλέον συμφέρουσα πό άποψη τιμής προσφορά, για την περίπτωση Φορέα που εξυπηρετεί άτομα με ήπιας, μέτριας ή σοβαρής μορφής νοητική αναπηρία, ηλικίας 18 έως και 44 ετών.** | | | |
| Α/Α(Τμήμα Διαγωνισμού  Αριθμός Παραδοτέου) | ΠΑΡΑΔΟΤΕΑ | ΕΒΔΟΜΑΔΑ\* [ΕΝΑΡΞΗ ΕΡΓΟΥ +0] | Σύμφωνα με τις Ενότητες Εργασίας |
| 2-1 | Παροχή δεδομένων που θα έχουν αποκτηθεί από την χρήση ενός έξυπνου κινητού τηλεφώνου\* από τους δυνητικούς χρήστες του (άτομα με νοητική αναπηρία) στο στάδιο της πιλοτικής εφαρμογής. Τα συμμετέχοντα-ωφελούμενα άτομα με ΝΑ του Φορέα -με ήπιας, μέτριας ή σοβαρής μορφής νοητική αναπηρία, ηλικίας από 18 έως και 44 ετών- θα κληθούν να χειριστούν ένα έξυπνο κινητό τηλέφωνο (στο βαθμό που είναι εφικτό ανάλογα με το επίπεδο της αναπηρίας) αναφορικά με: κουμπί έκτακτης ανάγκης, τηλεφωνική κλήση, αποστολή και ανάγνωση μηνυμάτων, χρήση φωνητικής λειτουργίας, χρήση εξειδικευμένου μενού φωνητικών οδηγιών/ενημερώσεων και αυτοματοποιημένης βοήθειας μέσω ενός «εικονικού βοηθού». | +2 | ΕΕ5-ΠΙΛΟΤΙΚΗ ΕΦΑΡΜΟΓΗ ΣΥΣΤΗΜΑΤΟΣ ΣΤΟ ΦΟΡΕΑ ΧΡΗΣΤΗ |
| \*Το έξυπνο κινητό τηλέφωνο, προϊόν του ερευνητικού έργου QuaLiSID, θα διατεθεί από το Πολυτεχνείο Κρήτης για τις ανάγκες της πιλοτικής εφαρμογής. Η διαδικασία αξιολόγησης θα πραγματοποιηθεί στο χώρο του Φορέα με την βοήθεια του προσωπικού του Φορέα-Υπεργολάβου και την υποστήριξη της ερευνητικής ομάδας του Πολυτεχνείου Κρήτης. |
| 2-2 | Παροχή δεδομένων που θα έχουν αποκτηθεί από την χρήση εξειδικευμένων εφαρμογών\* σε ηλεκτρονικό υπολογιστή από τους δυνητικούς χρήστες του (άτομα με νοητική αναπηρία) στο στάδιο της πιλοτικής εφαρμογής. Τα συμμετέχοντα-ωφελούμενα άτομα με ΝΑ του Φορέα -με ήπιας, μέτριας ή σοβαρής μορφής νοητική αναπηρία, ηλικίας από 18 έως και 44 ετών- θα κληθούν να χειριστούν έναν ηλεκτρονικό υπολογιστή (στο βαθμό που είναι εφικτό ανάλογα με το επίπεδο της αναπηρίας), και συγκεκριμένα να περιηγηθούν στο διαδίκτυο μέσα από διάφορες εξειδικευμένες εφαρμογές, προσαρμοσμένες για χρήση από τα άτομα με νοητική αναπηρία. Ειδικότερα, τα συμμετέχοντα-ωφελούμενα άτομα μέσα από τις εφαρμογές αυτές θα έχουν πρόσβαση σε υπηρεσίες ενημέρωσης (ειδησεογραφικές ιστοσελίδες), δυνατότητες ψυχαγωγίας (π.χ. ιστοσελίδες με video, φωτογραφίες, κτλ), πλοήγησης, εικονικής περιήγησης και εξερεύνησης φυσικών τοπίων και αξιοθέατων πόλης, πολυμεσικής παρουσίασης εικαστικών χώρων, προτάσεις δημιουργικής ενασχόλησης και επιμόρφωσης/εκπαίδευσης (π.χ. εικονικά μαθήματα) σε διάφορα αντικείμενα (ζωγραφική, αγγειοπλαστική, μαγειρική, πλεκτική, γυμναστική, κηπουρική, κ.α.), όπως και δυνατότητες κοινωνικής δικτύωσης. | +2 | ΕΕ5-ΠΙΛΟΤΙΚΗ ΕΦΑΡΜΟΓΗ ΣΥΣΤΗΜΑΤΟΣ ΣΤΟ ΦΟΡΕΑ ΧΡΗΣΤΗ |
| Οι εξειδικευμένες εφαρμογές, προϊόντα του ερευνητικού έργου QuaLiSID, θα διατεθούν από το Πολυτεχνείο Κρήτης για τις ανάγκες της πιλοτικής εφαρμογής. Η διαδικασία αξιολόγησης θα πραγματοποιηθεί στο χώρο του Φορέα με την βοήθεια του προσωπικού του Φορέα-Υπεργολάβου και την υποστήριξη της ερευνητικής ομάδας του Πολυτεχνείου Κρήτης. |

*\*Ως ημερομηνία έναρξης (+0) ορίζεται η ημερομηνία υπογραφής της σύμβασης.*

Η αναλυτική **τεχνική προσφορά για το ΤΜΗΜΑ 1** θα πρέπει να περιέχει τουλάχιστον τα παρακάτω στοιχεία:

|  |  |
| --- | --- |
| **1** | **Θετική απόφαση του Διοικητικού Συμβουλίου του Φορέα** για την συμμετοχή στο έργο QuaLiSID. |
| **2** | **Γενικές πληροφορίες για τα χαρακτηριστικά του Φορέα** και των παρεχόμενων υπηρεσιών, σύμφωνα με τις οποίες αποδεικνύεται η συνάφεια του Φορέα με το αντικείμενο της πρόσκλησης ενδιαφέροντος. |
| **3** | Συμμετοχή ωφελούμενων του Φορέα (ενοίκων ή φιλοξενούμενων) στο έργο QuaLiSID, οι οποίοι να έχουν διαγνωσθεί με ήπιας, μέτριας ή σοβαρής μορφής νοητική αναπηρία και να είναι **ηλικίας 7 έως και 17 ετών**.  **Η συμμετοχή των ενοίκων ή των φιλοξενούμενων θα αποδεικνύεται με την προσκόμιση της γραπτής συγκατάθεσης\* των γονέων, κηδεμόνων ή δικαστικών συμπαραστατών τους.**  **\*Η συναίνεση** των οικογενειών, των κηδεμόνων ή των δικαστικών συμπαραστατών των ενοίκων ή των φιλοξενούμενων θα αφορά: α) στην **παροχή υπηρεσιών υποστήριξης κατά την πιλοτική χρήση του διαδραστικού συστήματος QuaLiSID**,όπως: i) παροχή δεδομένων από τον χειρισμό έξυπνου κινητού τηλεφώνου, ή/και ii) παροχή δεδομένων από τον χειρισμό επιτραπέζιου ηλεκτρονικού υπολογιστή, **καθώς και** β) την χρηστή χρήση των στοιχείων που θα προκύψουν από τις διαδικασίες επεξεργασίας, ανάλυσης των δεδομένων κατά την πιλοτική χρήση του διαδραστικού συστήματος QuaLiSID στο πλαίσιο του έργου QuaLiSID, δεδομένου ότι είναι στοιχεία ευαίσθητου χαρακτήρα. |

Η **αναλυτική τεχνική προσφορά για το** **ΤΜΗΜΑ 2** θα πρέπει να περιέχει τουλάχιστον τα παρακάτω στοιχεία:

|  |  |
| --- | --- |
| **1** | **Θετική απόφαση του Διοικητικού Συμβουλίου του Φορέα** για την συμμετοχή στο έργο QuaLiSID. |
| **2** | **Γενικές πληροφορίες για τα χαρακτηριστικά του Φορέα** και των παρεχόμενων υπηρεσιών, σύμφωνα με τις οποίες αποδεικνύεται η συνάφεια του Φορέα με το αντικείμενο της πρόσκλησης ενδιαφέροντος |
| **3** | Συμμετοχή ωφελούμενων του Φορέα (ενοίκων ή φιλοξενούμενων) στο έργο QuaLiSID, οι οποίοι να έχουν διαγνωσθεί με ήπιας, μέτριας ή σοβαρής μορφής νοητική αναπηρία και να είναι **ηλικίας 18 έως και 44 ετών**.  **Η συμμετοχή των ενοίκων ή των φιλοξενούμενων θα αποδεικνύεται με την προσκόμιση της γραπτής συγκατάθεσης\* των γονέων, κηδεμόνων ή δικαστικών συμπαραστατών τους.**  **\*Η συναίνεση** των οικογενειών, των κηδεμόνων ή των δικαστικών συμπαραστατών των ενοίκων ή των φιλοξενούμενων θα αφορά: α) στην **παροχή υπηρεσιών υποστήριξης κατά την πιλοτική χρήση του διαδραστικού συστήματος QuaLiSID**,όπως: i) παροχή δεδομένων από τον χειρισμό έξυπνου κινητού τηλεφώνου, ή/και ii) παροχή δεδομένων από τον χειρισμό επιτραπέζιου ηλεκτρονικού υπολογιστή, **καθώς και** β) την χρηστή χρήση των στοιχείων που θα προκύψουν από τις διαδικασίες επεξεργασίας, ανάλυσης των δεδομένων κατά την πιλοτική χρήση του διαδραστικού συστήματος QuaLiSID στο πλαίσιο του έργου QuaLiSID, δεδομένου ότι είναι στοιχεία ευαίσθητου χαρακτήρα |